Na temelju članka 107. Zakona o odgoju i obrazovanju u osnovnoj i srednjoj školi (,,Narodne novine,, broj: 87/2008, 86/2009., 92/2010., 105/2010., 90/2011., 16/2012., 86/2012., 126/2012., 94/2013., 152/2014., 7/2017., 68/18.), III. gimnazija Osijek objavljuje

NATJEČAJ

za zasnivanje radnoga odnosa na radnom mjestu nastavnika/ice Matematike, 1 (jedan) izvršitelj/ica na određeno, puno radno vrijeme (zamjena).

Uvjeti: prema Zakonu o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju nastavnika u srednjem školstvu (,,Narodne novine,, broj: 1/96., 80/99.)

Na natječaj se mogu prijaviti osobe oba spola.

Nepravodobne i nepotpune prijave neće se razmatrati.

Uz vlastoručno potpisane prijave na natječaj kandidati su dužni priložiti:

-životopis,

- presliku domovnice odnosno dokaza o državljanstvu,

- presliku dokaza o stečenoj stručnoj spremi,

- presliku rodnog lista,

- uvjerenje o nekažnjavanju u smislu članka 106. Zakona o odgoju i obrazovanju u osnovnoj i srednjoj školi u izvorniku (ne starije od 30 dana),

- elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje dostaviti na adresu škole:

III. gimnazija Osijek, 31000 Osijek, K. Firingera 14, s naznakom ,,za natječaj-nastavnik/ca Matematike,,.

Prijave s dokazima o ispunjavanju uvjeta dostavljaju se u roku od 8 dana od dana objave natječaja na oglasnim pločama i mrežnim stranicama Hrvatskog zavoda za zapošljavanje i III. gimnazije Osijek.

Kandidati koji sukladno posebnim propisima ostvaruju pravo na prednost pri zapošljavanju obvezni su u prijavi na natječaj pozvati se na to pravo koje se ostvaruje samo pod jednakim uvjetima i priložiti potvrdu o priznatom statusu i svu ostalu propisanu dokumentaciju.

Za ostvarivanje prava prednosti pri zapošljavanju prema članku 102.Zakona o hrvatskim braniteljima iz Domovinskog rata i članovima njihovih obitelji (,,Narodne novine,, broj: 121/2017.) kandidati koji u trenutku podnošenja prijave ispunjavaju uvjete za ostvarivanje toga prava, dužni su uz prijavu priložiti sve dokaze o ispunjavanju uvjeta iz natječaja i sve potrebne dokaze dostupne su na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji podnesu pravodobnu i potpunu prijavu na natječaj i ispunjavaju uvjete iz natječaja bit će pozvani na razgovor-intervju. Škola će na svojoj web stranici objaviti listu kandidata, vrijeme i mjesto održavanja razgovora-intervjua 3 (tri) dana prije provođenja intervjua. Za kandidate koji ne pristupe provođenju intervjua, smatrat će se da su povukli prijavu na natječaj.

U skladu s odredbama Opće uredbe o zaštiti osobnih podataka br. 2016/679 i Zakonom o provedbi Opće uredbe o zaštiti osobnih podataka (,,Narodne novine,, broj:42/18.) prijavom na natječaj kandidat daje privolu za prikupljanje i obradu svojih osobnih podataka iz natječajne dokumentacije u svrhu provedbe natječajnog postupka.

Obavijest o rezultatima natječaja bit će objavljena na mrežnoj stranici škole.

Zaprimljena dokumentacija vraća se uz osobni dolazak.

Obavijest o rezultatima natječaja bit će objavljena na mrežnoj stranici škole: www.gimnazij-treca-os.skole.hr

Natječaj objavljen na oglasnim pločama i mrežnim stranicama Hrvatskog zavoda za zapošljavanje i III. gimnazije Osijek dana 26.9.2019. i traje do 4.10.2019. godine.